**06.02.31 შშმ პირთა დამოუკიდებლად ცხოვრების მხარდაჭერა**

**ქვეპროგრამის დასახელება:** შშმ პირთა დამოუკიდებლად ცხოვრების მხარდაჭერა

**ქვეპროგრამის მიზანი:** შეზღუდული შესაძლებლობის მქონე პირთა (მიუხედავად შეზღუდვის ტიპისა და განსხვავებულობისა) დამოუკიდებელი ცხოვრების ხარისხის გაზრდა და მათი სრული ინკლუზია საზოგადოებაში.

**ამოცანები:** დამოუკიდებელი ცხოვრების ცენტრი ვალდებულია უზრუნველყოს არანაკლებ ხუთი სავალდებულო სერვისების მიწოდება, თუმცა შესაძლებელია განახორციელონ ნებისმიერი სახისდამატებითი სერვისები, რომელთა მიზანია შეზღუდული შესაძლებლობის მქონე პირთა დამოუკიდებელი ცხოვრების ხარისხის გაზრდა.

სავალდებულო სერვისებია:

* ურთიერთდახმარება
* მხარდაჭერილი რეფერალი
* საჭიროებების კვლევა
* ადვოკატირება და უფლებათა დაცვის მონიტორინგი
* ცნობიერების ამაღლება

დამატებითი შესაძლო სერვისებია:

* დამოუკიდებელი ცხოვრების უნარ-ჩვევების ტრენინგი; პერსონალური ასისტენტის სერვისი;
* დასაქმების ხელშეწყობა;
* საცხოვრებელი ადგილის ადაპტირება და სხვა.

**სამიზნე ჯგუფი:** შშმ პირები რომლებიც შესაბამისი წესით რეგისტრირებული არიან ქ. ქუთაისის მუნიციპალიტეტის დამოუკიდებელი ცხოვრების ცენტრში. აქვთ შშმ პირის სტატუსი (ან შშმ პირის მშობლის სტატუსი) და 2023 წლის 1 იანვრის მდგომარეობით რეგისტრირებული არიან ქ. ქუთაისის მუნიციპალიტეტის ტერიტორიაზე

**ქვეპროგრამის განმახორციელებელი:** ქუთაისის დამოუკიდებელი ცხოვრების ცენტრი

**ქვეპროგრამის აღწერა:**

დამოუკიდებელი ცხოვრების ცენტრები ახორციელებენ შემდეგ ძირითად სერვისებსა და აქტივობებს: ინფორმირება, კონსულტაცია, მხარდაჭერილი რეფერალი, ინდივიდუალური და სისტემური ადვოკატირება და უფლებების დაცვის მონიტორინგი, ურთიერთდახმარება, საჭიროებების კვლევა, ცნობიერების ამაღლება. დამოუკიდებელი ცხოვრების ცენტრები, ასევე, უფლებამოსილი არიან განახორციელონ სხვა სერვისები და აქტივობები, რომლებიც მიმართულია შეზღუდული შესაძლებლობის მქონე პირთა დამოუკიდებელი ცხოვრების ხარისხის გაზრდისკენ.

დამოუკიდებელი ცხოვრების ცენტრი დაფუძნებულია მუნიციპალიტეტში, საქმიანობა ვრცელდება მუნიციპალიტეტის საზღვრებში, რაც საუკეთესო საშუალებას ქმნის იმისათვის, რომ ცენტრმა უზრუნველყოს შეზღუდული შესაძლებლობის მქონე პირთა ადგილობრივი თემის საჭიროებების იდენტიფიცირება, ოპერატიული და ეფექტური რეაგირება მასზე.

დამოუკიდებელი ცხოვრების ცენტრი წარმოადგენს შეზღუდული შესაძლებლობის მქონე პირთა ორგანიზაციას, სადაც დამფუძნებელთა არანაკლებ 51% და მმართველობის ორგანოში წარმომადგენელ პირთა არანაკლებ 51% შეზღუდული შესაძლებლობის მქონე პირია, რაც ქმნის საუკეთესო საშუალებას დამოუკიდებელი ცხოვრების ცენტრის საქმიანობა წარიმართოს შეზღუდული შესაძლებლობის მქონე პირთა თემის ინტერესებიდან, მათი ექსპერტული ცოდნიდან გამომდინარე, ცენტრმა განსაზღვროს შეზღუდული შესაძლებლობის მქონე პირთა მხარდამჭერი პოლიტიკის ის ძირითადი მიმართულებები და მომსახურების ისეთი დიზაინი, რომელიც საუკეთესოდ შეესაბამება მათი და თემის საჭიროებებს.

მომსახურების მიწოდება ხორციელდება კეთილმოწყობილ და შესაბამისი ტექნიკური ინვენტარით აღწურვილ გარემოში, რომელიც შეესაბამება მომსახურების შინაარსს, დანიშნულებას, სრულიად უსაფრთხო და მისაწვდომია სხვადასხვა საჭიროების მქონე მომხმარებლებისთვის; სადაც პირს ეძლევა შესაძლებლობა უსაფრთხოდ ისაუბროს პერსონალურ საჭროებებზე; ხოლო ინდივიდთა ჯგუფებს - შეიკრიბონ და განიხილონ დამოუკიდებელი ცხოვრების ხელშეწყობასთან დაკავშირებული საკითხები. უზრუნვეყოფილია დამოუკიდებელი ცხოვრების ცენტრის სივრცითი მოწყობის შესაბამისობა საქართველოს მთავრობის დადგენილება N732 -ტექნიკური რეგლამენტთან - „მისაწვდომობის ეროვნული სტანდარტების“ შესახებ (04 დეკემბერი 2020);

შშმ პირებს ამ პროგრამის მეშვეობით დამოუკდებლად ცხოვრების ცენტრის მიერ მიეწოდება შემდეგი მომსახურება:

**ურთიერთდახმარება და ადვიკატირება -** გულისხმობს გამოცდილების გაზიარებას და ინფორმაციის მიწოდებას და ითვალისწინებს შეზღუდული შესაძლებლობის მქონე პირის ინდივიდუალურ თანამშრომლობას და მათთვის მისაღებ ფორმატში ინფორმაციის მიწოდებას ისეთ მნიშვნელოვან საკითებზე, როგორიცაა: შეზღუდული შესაძლებლობის მქონე პირთა უფლებები და არსებული მხარდამჭერი შესაძლებლობები; ცენტრალური და მუნიციპალიტეტის მიერ უზრუნველყოფილი სერვისები ჯანდაცვის, სოციალური დაცვის, განათლების, იურიდიული, კულტურის, სპორტის და სხვ. მიმართულებით; სერვისის მიღების პროცედურები, სერვისის მიღების კრიტერიუმები, მიმართვის ადგილი, როგორ შეიძლება ჩაერთონ მოცემულ მომსახურებაში, ვის და სად მიმართონ; როგორ და სად მოიპოვონ მათთვის საჭირო დოკუმენტი - შეზღუდული შესაძლებლობის მქონე პირის სტატუსი, სპეციალური საგანმანათლებლო საჭიროების მქონე პირის სტატუსი, რომელ უწყებას მიმართონ განცხადებით და როგორ შეადგინონ განცხადების ტექსტი. აღნიშნული მომსახურება მნიშვნელოვნად გაიმარტივებს მომხმარებელს ინფორმაციის მიღების პროცესს, დაუზოგავს დროს და ძალისხმევას, რადგან გულისხმობს მრავალფეროვანი და სხვადასხვა უწყებებში გაფანტული ინფორმაციის აკუმულირებას და მომხმარებლისთვის ერთი ფანჯრის პრინციპით მიწოდებას. მოსმახურების მიწოდება ხდება მომხმარებლის ცენტრის ოფისში მომართვისას, ტელეფონით, ელექტრონული მიმოწერის სახით, ბეჭდური სახით ან სახლში ცენტრის თანამშრომლების ვიზიტის შედეგად.

**მხარდაჭერილი რეფერალი** - ითვალისწინებს შეზღუდული შესაძლებლობის მქონე პირების, მათი ოჯახების და წარმომადგენლების გადამისამართებას შესაბამის უწყებაში და მხარდაჭერას აღნიშნულ უწყებებთან კომუნიკაციის პროცესში. საჭიროების შემთხვევაში მიყოლას შესაბამის დაწესებულებაში; მხარდაჭერას უწყების წარმომადგენელთან კომუნიკაციის პროცესში; მხარდაჭერას წერილის, განცხადების ტექსტის შედგენის პროცესში; დოკუმენტაციის მატერიალური სახით მომზადებისას (ტექსტის აკრეფა, რედაქტირება, ამობეჭდვა, დასკანერება); მხარდაჭერას უწყებებთან ელექტრონული ფორმით კომუნიკაციისას - მაგ. ელექტრონული რეგისტრაციის გავლა, ელექტრონული დოკუმენტაციის მომზადება, გადაგზავნა და სხვა. ითვალისწინებს შეზღუდული შესაძლებლობის მქონე პირებისთვის პოტენციური დამსაქმებლის მოძიებას, როგორც საჯარო, ისე კერძო სექტორში და დამსაქმებლის ბაზების შექმნას; დასაქმების მაძიებელი შეზღუდული შესაძლებლობის მქონე პირების მოძიებას და მაძიებლების ბაზების შექმნას; პოტენციური დამსაქმებლისა და დასაქმების მაძიებელი შეზღუდული შესაძლებლობის მქონე პირის დაკავშირებას ერთმანეთთან; დასაქმებული შეზღუდული შესაძლებლობის მქონე პირისგან პერიოდულად ინფორმაციის მიღებას დასაქმების ადგილთან დაკავშირებით.

 აღნიშნული მომსახურება უფრო თავდაჯერებულს ხდის მომხმარებელს, უზოგავს დროს, ძალისხმევას, აზღვევს შეცდომებისგან. უმარტივებს საკითხის გადაწყვეტას, რაც სხვა შემთხვევაში გართულდებოდა ტექნიკური საშუალებების და შესაბამისი კომპეტენციის არქონის გამო. მომსახურების მიწოდება ხორციელდება დამოუკიდებელი ცხოვრების ცენტრის ოფისიდან პირისპირ ან საჭიროებით განსაზღვრულ ფორმატში (სხვადასხვა საკომუნიკაციო საშუალებების გამოყენებით); მომსახურება გულისხმობს ასევე ცენტრის თანამშრომლის მობილობას (საჭიროების შემთხვევაში მომხმარებლის გაყოლას შესაბამის დაწესებულებაში/უწყებაში/ორგანიზაციაში მისი მხარდაჭერის მიზნით).

**დამოუკიდებელი ცხოვრების უნარ-ჩვევების ტრენინგი -** ითვალისწინებს ინდივიდუალურად მორგებულ, დამოუკიდებელი ცხოვრებისთვის აუცილებელ განათლებას და ავითარებს შესაბამის უნარ-ჩვევებს, რათა შეზღუდული შესაძლებლობის მქონე პირმა მაქსიმალურად შეძლოს საზოგადოებაში დამოუკიდებელი ცხოვრება. მათ შორის: თვითმოვლა, სოციალიზაცია, კომუნიკაცია, საყოფაცხოვრებო აქტივობების განხორციელება, მოტორული უნარ-ჩვევების განვითარება, პრობლემების გადაჭრის გზები და სხვა. ითვალისწინებს შეზღუდული შესაძლებლობის მქონე პირისთვის სათანადო დახმარების გაწევას დამოუკიდებელი ცხოვრების ხარისხის გაუმჯობესებისა და საკუთარ ცხოვრებაზე კონტროლის გაზრდის მიზნით, აგრეთვე განათლების მიღებისას, სამუშაო ადგილზე, საჯარო სერვისებით სარგებლობისას ან ყოველდღიური საქმიანობის განხორციელებისას.

**საჭიროებების კვლევა -** ითვალისწინებს მუნიციპალიტეტის მასშტაბით შეზღუდული შესაძლებლობის მქონე პირთა და მათი ოჯახის საჭიროებების გამოვლენას, კერძოდ: შეფასებას თუ რამდენად არის დაკმაყოფილებული შეზღუდული შესაძლებლობის მქონე პირთა თემის საჭიროება სახელმწიფოს მიერ უზრუნველყოფილი მხარდაჭერით, დამატებით რა გამოწვევების წინაშე დგას შეზღუდული შესაძლებლობის თემი მიღებული მომსახურებების მიუხედავად, რა მომსახურების საჭიროება ვლინდება, რა მოცულობით და ა.შ. ყოველწლიურად განახლებად ობიექტურ მონაცემთა ბაზის შექმნა, დამუშავება და მუნიციპალიტეტისთვის და სხვა რელევანტური უწყებებისთვის ანალიზის წარდგენა. ეს მონაცემები, მუნიციპალიტეტის წარმომადგენელებს და სხვა უწყებებს გააძლიერებს საჭირო ინფორმაციით და შექმნის საფუძველს საჭიროებებზე ორიენტირებული მომსახურებების განვითარებისთვის. მომსახურების განხორციელება ხდება შეზღუდული შესაძლებლობის მქონე პირთა და მათი წარმომადგენლების მონაწილეობით ფოკუს ჯგუფების განხორციელების, კარდაკარ ვიზიტების, მომართვის საფუძველზე იდენტიფიცირებული საჭიროებების მეშვეობით.

მომსახურების მიწოდება ხდება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ბრძანების № 310 (19/05/2023) "დამოუკიდებელი ცხოვრების ცენტრების მომსახურების მინიმალური სტანდარტების დამტკიცების შესახებ" საფუძველზე.

**ჩართვის კრიტერიუმები:**

1. შშმ პირები რომლების 2023 წლის 1 იანვრის მდგომარეობით რეგისტრირებული არიან ქალაქ ქუთაისის მუნიციპალიტეტის ტერიტორიაზე

2. არასრულწოლოვან შშმ პირთა მშობლები

3. ქუთაისის დამოუკიდებლად ცხოვრების წესი ახდენს პროგრამით სარგებლობის მსურველთა პირველად რეგისტრაცია მათგან მომართვის საფუძველზე

4. პროგრამის ბენეფიციარად დამრეგისტრირება ხდება ქალაქ ქუთაისის მუნიციპალიტეტის მერიის სოციალური სამსახურის მიერ, ქუთაისის დამოუკიდებლაც ცხოვრების ცენტრის მომართვის საფუძველზე.

**რესურსი და ბიუჯეტი:** 128 450 ლარი ქ. ქუთაისის მუნიციპალიტეტის 2023 წლის ბიუჯეტის ასიგნებებიდან

**მოსალოდნელი შედეგი:**. პროგრამის ფარგლებში მოხდება მინიმუმ 85 შშმ პირის მომსახურება და მათთვის:

* ინფორმაციის მიღების პროცესის გამარტივება რაც მათ დაუზოგავს დროს და ძალისხმევას,
* გაამარტივებს ხელისაწვდომობას სახელმიწფო და მუნიციპალური მოსახურებაზემ რაც სხვა შემთხვევაში გართულდებოდა ტექნიკური საშუალებების და შესაბამისი კომპეტენციის არქონის გამო.
* მუნიციპალიტეტის და სხვა უწყებებს უზრუნველყოფს შშმ პირთა საჭირობების შესახებ სანდო ინფორმაციით რაც შექმნის საფუძველს საჭიროებებზე ორიენტირებული მომსახურებების განვითარებისთვის.
* მუნიციპალიტეტში ურუნველყოფილი იქნება შშმ პირთა ინკლუზია და ინტეგრაცია საზოგადოებრივ ცხოვრებაში

**პროგრამის შესრულების ინდიკატორები:** ა) რეგისტრირებულ ბენეფციართა რაოდენოება (მინიმუმ 85 შშმ პირი), ბ) ადვოკატირების მიზნით ცენტრში შშმ პირების მიერ განხორცილებული ვიზიტების რაოდენობა. გ) ურთიერთდახმარების აქტივობაში ჩართულ ბენეფიციართა ორდენობა. დ) მხარდაჭერილი რეფერალით მოსარგებლეთა ოდენობა.

ინდიკატორების შესრულების დადასტურების საშუალებებია: ცენტრის მიერ ნაწარმოები ბენეფიციართა რეესტრი, ვიზიტების აღრიცხვის უწყისი, ტრეინინგებისა და სემინარების მონაწილეთა სია, მხარდაჭერილი რეფერირების დამადასტურებელი ოფიციალური მიმოწერა, რეფერალის შედეგად სამხელწმოფო მმართველობის და მუნიციპალურ ორგანოთა მიერ მიღებული გადაწყვეტლებები.

**რისკები და მართვა:** არასაკმარი რესურსი. დაბალი მომართვიანობა. მუნიციპალიტეტის სოციალური სამსახურის მხრიდან სისტემატიური და სისტემური მონიტორინგი მომსახურების სტანდარტის დაცვისა და მომსახურების ხარისხის უზრუნველსაყოფად

***ქვე პროგრამის ხანგრძლივობა:*** პროგრამა ძალაშია 2023 წლის 1 იანვრიდან 2023 წლის 31 დეკემბრის ჩათვლით.